Blefaritis

**Blefaritis** ili **zapaljenje ivice kapka oka** *([[Latin language|lat.]] blepharitis)*  je hronični, obostrani zapaljenjski proces koji zahvata ivice kapaka. 
## Epidemiologija
;Frekvencija
Blefaritis je uobičajen poremećaj očiju širom sveta. Na osnovu procene nekih autora, 86% svih pacijenata sa suvim očima imaju istovremeno i blefaritis, dok  više od 25 miliona Amerikanaca pati od blefaritisa.

;Mortalitet / Morbiditet
Tačna povezanost između blefaritisa i mortaliteta nije poznata, ali bolesti sa poznatom smrtnošću, kao što je sistemski eritematozni lupus, mogu imati blefaritis kao deo svoje konstelacije nalaza. Udruženi morbiditet uključuje gubitak vizuelne funkcije, blagostanja i sposobnosti za obavljanje svakodnevnih životnih aktivnosti. Proces bolesti može dovesti do oštećenja kapaka sa trihiozom, entropijom i ektropionom. Oštećenje rožnjače može dovesti do upale, ožiljaka, gubitka gladkosti površine, nepravilnog astigmatizma i gubitka optičke jasnoće. Ako se razvije teško zapaljenja, može doći do perforacije rožnjače.

;Rasne razlike
Nijedna poznata studija ne pokazuje rasne razlike u incidenciji blefaritisa. Rosacea može biti češća kod plavokosih osoba, iako je ovaj nalaz možda uzrokovan time  što se lakše i češće  bolest dijagnostikuje kod ovih osoba.

;Polne razlike
Nisu pronađene jasne razlika u incidenciji i kliničkim karakteristikama blefaritisa između polova.

;Starost
Seborojični blefaritis je češći u starijoj životnoj dobi. Navedena srednja starost bolesnika je 50 godina.

## Etiologija
Najčešċi uzrok je seboreja *(sebborheic blepharitis)*, odnosno poremeċaj funkcije lojnih žlezda, u kome lojne žlezde proizvode više masti nego je potrebno. Seboreja kapaka je obično udružena sa seborejom trepavica, kože čela i glave, i kože u području iza ušiju. Uzrok seboreje mogu biti hormonalni i psihički poremeċaji. Kod ovog vida upale manje je izraženo crvenilo, a više pojačana masnoċa kapaka.

Drugi uzrok je infekcija lojnih žezda, uzrokovana stafilokokom *(S. aureus ili S. epidermididis)*. Kod ovog tipa kapci su jače crveni. Nekada su oba uzroka povezana. U prvom slučaju govorimo o seboroičnom blefaritisu, u drugom o bakterijskom.

Pojava blefaritis je često udružena sa sistemskim bolestima, kao što su:
* rosacea, 
* atopijski i seboroični dermatitis
* očne bolesti (suvo oko, halacion, trihijaza, ektropija i entropija, zarazni ili nezarazni konjuktivitis i keratitis).
## Patofiziologija
Patofiziologija blefaritisa često počinje bakterijskom kolonizaciju očnih kapaka, koje  dovode do direktne mikrobiološke invazije tkiva, oštećenja posredovanih imunološkim sistemom ili oštećenja nastalih proizvodnjom bakterijskih toksina, otpadnih proizvoda i enzima. Kolonizacija ivice kapka povećava se u prisustvu seboreje kože kapka ili disfunkcije meibovih žlezda.
### Klasifikacija
;Prema lokalizaciji
Blefaritis se prema lokalizaciji zapaljenja može podieliti na:
* Prednji (anteriorni) —  kod koga je zapaljenje uglavnom usredsređeno na kožu, trepavice i veđa. Prednji blefaritis može biti stafilokokni i seboroičnivarijante.
* Zadnji (posteriorni) —  kod koga su promene lokalizovane na otvorima meibomijske žlezde, meibomske žlezde, tarzalne ploče i bleforo-konjunktivni spoj
;Prema etiologiji
Blefaritis se prema uzroku nastanka mo.e podeliti na:
* Seboroični – perutanje u obrvama/skalpu,
* Stafilokokni (hordeolum) ili bakterijski,
* Disfunkciju Meibomovih žlijezda.
;Prema toku bolesti
Blefaristis se prema toku bolesti deli na;
* Akutni  blefaritis
* Hronični blefaritis.

## Klinička slika
Kliničkom slikom dominiraju sledeći simptomi i znaci bolesti:
* osjećaj peckanja u oku, 
* osjećaj stranog tela u oku
* blagu fotofobija.
## Dijagnoza
Inspekcijom kapaka uočavaju se krustaste promene na kapcima. Kod stafilokoknog blefaritisa mogu biti prisutni:
* mali intrafolikularni apscesi,
* sekundarna dermalna i epidermalna ulceracija, 
* hiperemije, 
* teleangiektazije
* zadebljanje oko baze trepavica u obliku “collarettes“ (kad se skinu ostavljaju mali krvareći ulcer).
Osnovni znaci seboroičnog blefaritisa su:
* svetlucavo - voskast izgled kapaka, 
* deskvamacija slićna peruti 
* meke kruste koje ne ostavljaju ulkus za sobom (pacijent često ima perut i seboroični dermatitis). 
Sekundarne promene zahvataju konjunktivu i korneju, a u slučaju disfunkcije Meibomovih žlijezda obično se nakuplja penušavi sekret u unutrašnjem kantusu. Sekret se lako istisne, a znaci zapaljenja su retko prisutni.

## Terapija
;Medikamentozna terapija
* Pranje kapaka dva puta dnevno mešavinom dečijeg šampona i vode uklanja debris i smanjuje marginalnu inflamaciju kod prednjeg blefaritisa.
* Aplikacija ili obloge rastvora borne kiseline 10-15 minuta, dva puta dnevno omekšava i olakšava skidanje krusta.
* Kod stafilokokne infekcije tobramicin kapi utrljavati u ivicu kapka tokom 7 dana.
* U blagom zadnjem blefaritisu, redovno istiskivanje sebuma uspostavlja kontrolu simptoma. Ako je zadnji blefaritis zahvaćen inflamacijom konjunktiva i kornea, indikovana je dugoročna sistemska primena antibiotikapod kontrolom oftalmologa
U sistemskoj terapiji zadnjeg blefaritisa ka antibiotici izbora proporučuju se:
* tetraciklin (250&nbsp;mg dva puta dnevno),
* doksiciklin (100&nbsp;mg dnevno) ili
* eritromicin (250&nbsp;mg tri puta dnevno).
## Reference

## Literatura
* Held KS. Blepharitis. Decision Making in Ophthalmology. 2nd ed. 2000. 50-51.
* Kanski JJ. Marginal blepharitis. Clinical Ophthalmology. 1984. 1.2-1.4.
* Roy FH. Ocular Differential Diagnosis. 7th ed. 2002.
* Sullivan JH. Lids and lacrimal apparatus. General Ophthalmology. 14th ed. 1995. 78-81.
* Weisbecker CA, Fraunfelder FT, Rhee D. Physicians' Desk Reference for Ophthalmology. 28th ed. 2000.
* Yanoff M, Fine BS. Inflammation. Ocular Pathology. 4th ed. 1996. 166-168.
* Tighe S, Gao YY, Tseng SC. Terpinen-4-ol is the Most Active Ingredient of Tea Tree Oil to Kill Demodex Mites. Transl Vis Sci Technol. 2013 Nov. 2 (7):2. 
* Hart PH, Brand C, Carson CF, Riley TV, Prager RH, Finlay-Jones JJ. Terpinen-4-ol, the main component of the essential oil of Melaleuca alternifolia (tea tree oil), suppresses inflammatory mediator production by activated human monocytes. Inflamm Res. 2000 Nov. 49 (11):619-26.  
* Carson CF, Hammer KA, Riley TV. Melaleuca alternifolia (Tea Tree) oil: a review of antimicrobial and other medicinal properties. Clin Microbiol Rev. 2006 Jan. 19 (1):50-62.

## Vanjske veze

* blepharitis Resource Guide from the National Eye Institute (NEI). 
* eMedicine Health: Eyelid Inflammation (blepharitis)